Page:Oxford Book of English Verse 1250-1900.djvu/44

 'Robin, in dule I am so drest That luve will be my bane.' 'Ga luve, Makyne, quhair-evir thow list, For lemman I luve nane.'

'Robin, I stand in sic a styll, I sicht and that full sair.' 'Makyne, I haif been here this quhyle; At hame God gif I wair.' 'My huny, Robin, talk ane quhyll, Gif thow will do na mair.' 'Makyn, sum uthir man begyle, For hamewart I will fair.'

Robin on his wayis went As light as leif of tre; Makyne murnit in hir intent, And trowd him nevir to se. Robin brayd attour the bent: Then Makyne cryit on hie, 'Now may thow sing, for I am schent! Quhat alis lufe at me?'

Makyne went hame withowttin fail, Full wery eftir cowth weip; Then Robin in a ful fair daill Assemblit all his scheip. Be that sum part of Makynis aill Out-throw his hairt cowd creip; He fallowit hir fast thair till assaill, And till her tuke gude keip.

drest] beset. lemman] mistress. sicht] sigh. in hir intent] in her inward thought. brayd] strode. bent] coarse grass. schent] destroyed. alis] ails. be that] by the time that. till] to. tuke keip] paid attention.